OpenLLM-France/wikimedia huggingface dataset:
# Franklin udalerria, DeKalb konderria (Indiana)

Franklin udalerria Ameriketako Estatu Batuetako Indiana estatuko udalerri bat da, DeKalb konderrian. Azken zentsuaren arabera 1.178 biztanle zituen, 35.18 milia karratu (91.1 km$^2$) eremuan.

## Ekonomia

2020ko zentsuaren arabera, Franklin udalerriak 439 etxebizitza zeuden. Per capita diru-sarrerak 31.636 estatubatuar dolar ziren.

## Kanpo estekak

* Datuak: Q5491927
* Multimedia: Franklin Township, DeKalb County, Indiana / Q5491927
# Franklin udalerria, Des Moines konderria

Franklin udalerria Ameriketako Estatu Batuetako Iowa estatuko udalerri bat da, Des Moines konderrian. Azken zentsuaren arabera 805 biztanle zituen.

## Ekonomia

2020ko zentsuaren arabera, Franklin udalerriak 309 etxebizitza zeuden. Per capita diru-sarrerak 31.016 estatubatuar dolar ziren.

## Kanpo estekak

* Datuak: Q9039149
# Franklin udalerria, Floyd konderria (Indiana)

Franklin udalerria Ameriketako Estatu Batuetako Indiana estatuko udalerri bat da, Floyd konderrian. Azken zentsuaren arabera 1.547 biztanle zituen, 23.53 milia karratu (60.9 km$^2$) eremuan.

## Ekonomia

2020ko zentsuaren arabera, Franklin udalerriak 570 etxebizitza zeuden. Per capita diru-sarrerak 37.299 estatubatuar dolar ziren.

## Kanpo estekak

* Datuak: Q5491937
* Multimedia: Franklin Township, Floyd County, Indiana / Q5491937
# Framura

Framura Italiako udalerri bat da. La Speziako probintzian kokatuta dago, Liguria eskualdean. 577 biztanle ditu, 19,26 kilometro koadroko azaleran banatuta.

## Mugakideak

Framurak honako udalerri hauekin egiten du muga:
Bonassola Carrodano Deiva Marina Levanto

## Kanpo estekak

* Datuak: Q270164
* Multimedia: Framura / Q270164
# Fran Pilepić

Fran Pilepić (Rijeka, 1989ko maiatzaren 5a -) Kroaziako saskibaloi jokalaria da. Eskolta postuan jokatzen du eta egun ACBko Bilbao Basket taldean dabil.

## Taldeak

* 2007–2008: KK Crikvenica
* 2008–2009: KK Kvarner
* 2009–2010: Svjetlost Brod
* 2010–2012: HKK Široki
* 2012–: Bilbao Basket

## Erreferentziak

* ↑ Adriatic Basket
* Datuak: Q3514328
* Multimedia: Fran Pilepić / Q3514328
# Fran Perea

Francisco Manuel "Fran" Perea Bilbao (Málaga, 1978ko azaroaren 20a - ) andaluziar abeslari eta aktorea da, zineman eta telebistan aritutakoa.

## Diskografia

* La chica de la habitación de al lado (2003)
* Punto y aparte (2005)
* Viejos Conocidos (2010)
* Viaja la Palabra (2018)

## Filmografia

Telebista :
| Urtea | Telesaila | Katea | Pertsonaia | Atal(ak) |
| 2000 - 2001 | Al salir de clase | Telecinco | Hugo Garbisu | 208 |
| 2002 - 2003 | El comisario | Telecinco | Guti | 2 |
| 2002 - 2008 | Hospital Central | Telecinco | Javi / Dr. Enrique Trujillo | 4 |
| 2003 - 2008 | Los Serrano | Telecinco | Marcos Serrano | 89 |
| 2007 | Muchachada Nui | La 2 | Marcial Ruiz Escribano | 1 |
| 2012 - 2013 | Luna, el misterio de Calenda | Antena 3 | Nacho Castro | 20 |
| 2014 - 2015 | B&B, de boca en boca | Telecinco | Mario Rojas | 29 |
| 2015 | Gym Tony | Cuatro | Bera | 1 |
| 2016 | La sonata del silencio | La 1 | Mauricio Canales | 9 |
| 2016 | El hombre de tu vida | La 1 | Manuel Quintana | 1 |
| 2018 | Cuerpo de élite | Antena 3 | Salvador "Salva" Baeza | 3 |
* Datuak: Q1003303
* Multimedia: Fran Perea / Q1003303
# Fran Lezama Perier

Fran Lezama Perier, (Zalla, Bizkaia, 1964ko maiatzaren 20a - ) euskal herritar margolari surrealista da.

## Biografía

Patxi Lezama eskultorearen anaia. Txikitatik marrazketak erakarri zion. Pepe Camiñas margolariaren ikaslea. Crisol, EnkArte izeneko diziplina anitzeko mugimenduan eta Seisas taldean (1976-1980) eta Aurrean Enkt elkartea parte hartu zuen. Delineazioa, dekorazioa eta diseinua ikasi zuen, arkitektura estudioetan lan egin zuen marrazkilari gisa. Hainbat erakusketa izan ditu museo eta galeriatan. Mario Ángel Marrodán kritikariak euskal margolari honen biografia argitaratu zuen.

## Erakusketak

* Galería "Etxeba" (Bilbao-1990).
* Galería "Los 4 Arrue" (Bilbao-1992).
* Casino de Valle de Mena-Burgos-1992).
* Sala "Eusebio Erkiaga" (Lekeitio-Bizkaia-1995).
* Sala de arte "Dtor. Madrazo" (Santander-1996).
* Galería "H. Los Tamarises" (Algorta-Bizkaia-1996).
* Sala de arte "Torrebillela" (Mungia-Bizkaia-1996),
* Sala de arte "Molino de Aixerrota" (Algorta-Bizkaia-97).
* Sala de arte "H. Ciudad de Santander" (Santander-97).
* Sala "Casa de la Amistad" (L.H.Cuba-1998).
* Galería KO" (Santutxu-Bizkaia-98).
* Sala de arte "Aeropuerto de Bilbao" (1998).
* Sala "Central Hispano 20" (Deusto-Bilbao-1999).
* Galería "Atalayarte" (Castro Urdiales-Cantabria-1999).
* Sala "Victor de los Rios" (Santoña-Cantabria-2000).
* Galería "H. Igeretxe" (Getxo-Bizkaia-2003).
* Sala de arte "R.C.Naútico de Laredo" (Cantabria-2004).
* Fondo permanente Galería "Chateau des Reaux" sur Loire (Francia-2008).
* Fondo Permanente Fundación de Arte Contemporáneo Matilde Tamayo 2019.
* "Galería de arte Baserri" (Madrid-1989).
* "Sala de arte Los 4 Arrue" (Bilbao-1992).
* "Museo Franz Mayer" (Mexico-1996).
* "Sala Juan Larrea" (Bilbao-1999).
* "Galería de arte Ginou"(Biarritz-Francia-1999).
* "Galería de arte L" (La Habana-Cuba).
* "Galería Valenzuela" (Granada).
* "Spazio Arte La Fenice" (San Remo-Italia-2001).
* "Espacio de arte La Fragua Martiana" (L.H.Cuba-2002).
* "Galeria Fort" (Cadaques-Girona-2007-08).
* "Fundacio Tarrats D,Art Grafic (Pineda de Mar-Barcelona-2007).
* "Galería de arte "L,Etangd,Art" (Bages-Francia-2007).
* "Farley, Yard Trust" (Chiddingly-East Sussex-Reino Unido-2007).
* Parque Tecnológico de Bizkaia-2007.
* Mobilarte/Museum Cemento-2007.
* Parque Tecnológico de Alava-2008.
* Planetarium de Pamplona (Pamplonetario)-2008.
* Italy Art Tokio, Bienal de Arte. Minato Mirai Gallery (2015).
* Sala Miguel A. Domenech (Puerto Rico) -2020.
* Moscow House of Nationalities in Moscow (2021).
* Galerie Artes. Rue Frédéric Sauton. Paris, (2021).

## Bibliografia

* Diccionario de Pintores Vascos. M. A. Marrodan, 1989. Madrid ISBN 84-86534-23-2
* Catalogo Nacional de Arte Canart. 4.ª Ed, 2000. ISBN 8489373051
* Artistas Vascos. Bilboarte argitaletxea.

## Erreferentziak

* ↑ (Gaztelaniaz) Castresana, Elixane. «Diez artistas encartados exponen sus obras en el palacio Horcasitas» Deia (Noiz kontsultatua: 2024-01-14).
* ↑ «Diccionario de Pintores Vascos» Beremar (Noiz kontsultatua: 2021-12-26).
* ↑ «Catalogo Nacional de Arte 99/00» Anuart (Noiz kontsultatua: 2021-12-26).

## Kanpo estekak

* Datuak: Q110262824
# Frantzisko Maria Aranburu

Frantzisko Maria Aranburu Mendiaratz, Beltza ezizenaz ezaguna, (Beasain, 1838ko abenduaren 20a – ?, ?) gipuzkoar gerrillaria izan zen.

## Biografia

Karlista, Manuel Santa Kruzekin batera aritutakoa zen. Pío Barojak desagertutzat eta liberalek hiltzat emana bazuten ere, haren senideek Frantziatik itzulita Bizkaian bizi izan zela zioten.

## Erreferentziak

* ↑ (Gaztelaniaz) Beltzaren biografia

## Kanpo estekak

* Datuak: Q5866718
# Frantzisko Silva

Frantzisko Silva XIX. mendearen amaierako Donostiako traineru estropadetako patroi bat izan zen. Haren garaipen nagusia 1897ko Kontxako Bandera izan zen.

## Kirol ibilbidea

1897ko Kontxako Bandera irabazi zuen, eta hamarkada horretako beste hainbat ediziotan ere hartu zuen parte: 1892, 1894, 1896, 1898, 1899 eta 1900.
1895ean ez zuen parte hartu, traineru donostiarrei debekatu egin zitzaielako parte hartzea. Azken urteetan Donostiako traineruak nagusi izan ziren (7 edizio jarraian irabazi zituzten 1894 arte, jarraian irabazitako Kontxako Banderen errekorra) eta antolakuntzak inguruko herrietako traineruak parte hartzera anima zitezen nahi zuen Donostiakoei parte hartzea debekatuz. Hala ere traineru donostiar batzuentzat beste estropada bat antolatu zen beste egun batean, kontsolazio gisa-edo, eta Silvaren ontziak irabazi zuen.

## Erreferentziak

* ↑ Ciaboga aldizkaria, 1953ko alea.
* ↑ AGUIRRE, Rafael (2002): 20

## Bibliografia

* AGUIRRE, Rafael (2002): Donostiako Estropadak (1879 - 2001) Regatas de la Concha. Donostia: Kutxa Fundazioa, ISBN 84-7173-414-1
* Datuak: Q16517301
# Frantzisko Tomas Agirre

Frantzisko Tomas Agirre Aiantz de Arbizu (Gasteiz, 1705eko irailaren 3a – ib., 1759ko urtarrilaren 20a) Montehermosoko III. markesa, arabar aitoren seme eta politikaria izan zen.
Gasteizko alkatea (1737an eta 1756an) eta Arabako ahaldun nagusia (1741ean) izan zen.

## Erreferentziak

* ↑ «Aguirre, Francisco Tomás de» Auñamendi Eusko Ikaskuntza (Noiz kontsultatua: 2024-03-29).

## Kanpo estekak

* Datuak: Q63243006
# Frantzisko Mendieta

Frantzisko Mendieta Retes (Menagarai, Araba, 1556 – Bilbo, Bizkaia, ?) margolaria eta historialaria izan zen. Araban jaioa bide zen arren, bilbotartzat da ezaguna. Francisco Vázquez pintorearekin egin zituen margolaritzako ikasketak. Frantzisko Mendietari buruzko oso datu gutxi gorde da. Harenak dira Bizkaiko Aldundiaren egoitzan ikusgai dauden Jura de los Fueros de Vizcaya por Fernando el Católico, Procesión de Begoña eta Boda de Hidalgos margolanak. Urte asko eman zuen, bestalde, Crónica de Vizcaya obra historiko handia idazten. Aipatu obraren laurdena baizik ez da gorde ahal izan.
Lehenengo bertsioa (1609):
| « | Au da nola milla ta laureun ta yruroguetaamasei urteetan garagarrilen ogueta amargarren egunean erregue jaun Fernando bostgarrena Guernicaco ardolen bean bizcaitarrai confirmadu eguinezan euren foruac ta eurac bera jauntçat ecutea. | » |
Bigarren bertsioa (1773):
| « | Au da nola milla ta laureun ta yrurogueta hamasei urteetan garagarrillen ogueta amargarren egunean erregue jaun Fernando bostgarrena Guernicaco arechen bean vizcaytarrai confirmandu eguiezan euren foruac, ta eurac berari jaunzat edutea. | » |

## Erreferentziak

* ↑ «Armiarma: Testu zaharrak, XVII. mendea» klasikoak.armiarma.eus (Noiz kontsultatua: 2021-06-18).
* ↑ «Armiarma: Testu zaharrak, XVIII. mendea» klasikoak.armiarma.eus (Noiz kontsultatua: 2021-06-18).
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Gaztelaniaz) Javier Aspuru, «Francisco de Mendieta: historiador y pintor de la "Patria de los Eusqueles"».
* Datuak: Q16569344
* Multimedia: Francisco de Mendieta y Retes / Q16569344
# Frantzisko Saleskoa

Frantzisko Saleskoa (Château de Sales, Thorens-Glièrestik hurbil, 1567ko abuztuak 21 – Lyon, 1622ko abenduak 28) savoiar elizgizona izan zen. Genevako apezpikua izan zen, eta Erromatar Eliza Katolikoak Elizako doktore eta santu izendatu zuen. Haren jaieguna urtarrilaren 24an ospatzen da.

## Bizitza

1593ean egin zen apaiz, eta Chablaisko kalbindarrak katoliko bihurtzeko saioak egin zituen. 1599an Genevako apezpikuaren laguntzaile izendatu zuten, eta 1602an apezpiku kargua eskuratu zuen. 1610ean, Joana Chantalgoa santuarekin batera, Bisitazioko Ordena sortu zuen.
Philothea edo Deboziozko bizitzarako sarrera (1608-1619, hiru aldiz euskarara itzulia, Silvain Pouvreauk, Joanes Haranederrek eta Jose Kruz Etxeberriak) idatzi zuen, eguneroko bizitzan Jainkoarenganako jaiera nola bizi erakusten duena. Haren lanak frantsesez eta hitz lauz idatzitako klasiko aurreko estiloko idatzi bikainenetakoak dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q231256
* Multimedia: Francis de Sales / Q231256
# Frantzisko Tolosakoa

Frai Frantzisko Tolosakoa (Larraul, Gipuzkoa – 1600eko irailaren 9a, Tui, Pontevedrako probintzia) euskal teologoa eta frantziskotar fraide bat izan zen, Larraulgo Antzola etxean jaioa.
Bilbon teologia irakurlea izan zen, 1579an Parisko kapituluan definitzaile orokora, eta 1583an Toledoko kongregazioan erromatar komisaria izendatua, ondoren, 1589an, Sixto V.a Aitasantuaren babesaz, Frantziskotarren ordenako hautagai nagusia. 1597ko urriaren 5ean, Galiziako Santiagoko Katedralan artzapezpiku bezala sagaratua izan zen, eta hilabete horretan bertan Tuiko diozesiaren jabetza hartu zuen. Tuiko artzapezpikua izanik, San Frantziskoren ordenaren epaile kontserbadorearen izendapena jaso zuen.
1601eko irailaren 9an hil zen.

## Kanpo estekak

* San Frantzisko Tolosakoa. Euskal-Erria aldizkaria (Gaztelaniaz)
* Datuak: Q56513745
# Frantzisko Maria Etxezarreta

Frantzisko Maria Etxezarreta (Durango, Bizkaia, 1777ko urriaren 4a - Bilbo, Bizkaia, 1842ko apirilaren 14a) bizkaitar itsasgizona izan zen.

## Biografia

1798an alfereza zen, eta urtebete geroago Roshforteko erasoaldian hartu zuen parte. 1805ean tenientea zela, atxilo hartu zuten Trafalgarko guduan. Espainiako Independentzia Gerran, lehorrean borrokatu zen, eta zauritu egin zuten. Gerra amaitutakoan, Santanderko portuko kapitain izendatu zuten, eta bi urte geroago Bilboko bigarren komandante. Bilboko defentsan jardun zuen, Lehen Gerra Karlistaren garaian. Brigadier egin zuten, 1837an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12258001
# Frantzisko Nafarroakoa plaza

Frantzisko Nafarroakoa plaza edo Plaza Berria Nafarroa Garaiko Erdialdea eskualdeko Tafalla udalerrian kokatutako plaza bat da. Hiriko plaza nagusia da, non udaletxea da.
Hemen egiten dira ekitaldi zibiko gehienak: hiriko jaiak iragartzen dituen suziritik hasi eta izaera politiko edo erreibindikatiboko elkarretaratzeetaraino; dantzak, jolasak, antzerki-ikuskizunak; Udal Musika Bandaren kontzertuak kioskoan; elikagaien merkatuak azoketan zehar; eta beti da topaleku, pasealeku edo dibertigarri.

## Historia

Rosa María Armendáriz ikertzailearen arabera, Beltran Aitarekin batera, 1866ko jaietan inauguratu zen. Juan Cruz Labeaga eta Julio Segurak, ordea, ospakizuna 1858ko abuztuaren 15ean izan zela diote.
Martin Sarasibar Lafuente arkitekto gasteiztarra arduratu zen asmo handiko proiektua errege-jauregiko Armen Plazako lurretan garatzeaz. Politikariek, hala nola Nazario Karrikirik edo Gendulaingo konteak koroarekin izandako gorabehera eta gestio ugariren ondoren, Martin Sarasibarrek ekin zion lanari. Estetika neoklasikoko proiektua (Gasteizkoa eta beste hiri batzuetakoa bezalakoa) hiru bloketan garatu zen, erdian udaletxea eta Merkatu Plazatik, Harategitik eta Arrandegitik gertuen dagoen izkinan. Eraikitako gainerako espazioak etxebizitza partikularretarako diseinatu ziren. Plaza Errege Bidera ireki zen eta herriaren erdigune nagusia lekuz aldatu zuen.
Iturriko obeliskoa, Jose Nagusiak egina, 1844an eraiki zen. Bere kokapena Armen Plaza zaharreko harresiaren kubo baten ondoan zegoen espazioari zegokion. Ur premia larriaren ondorioz eraiki zen. Valgorratik, urak iturrira iritsi ziren eta harrizko kupelen lau hodietatik zehar joan ziren, herritarren poz handiz.
1895ean Girod erlojua jarri zen udaletxean, Karlistaldian kobratutako zorrekin.
1987an Plaza birmoldatzeko obra batzuk amaitu ziren, eta hurrengo urtean gaur egun ageri diren masustondo platanifoideak landatu ziren. 1990eko hamarkadaren amaieran berritu zuten azkenekoz udaletxea.

## Erreferentziak

* Nafarroako Entziklopedia Handia | TAFALLA. (Noiz kontsultatua: 2022-02-01).

## Ikus gainera

* Tafalla
* Erdialdea

## Kanpo estekak

* Datuak: Q66143956
* Multimedia: Plaza de Don Francisco de Navarra, Tafalla / Q66143956
# Frantzisko Paolakoa

Frantzisko Paolakoa, benetako izenez Francesco Martotilla (Paola, Calabria, 1416ko martxoaren 27a - Plessis-lez-Tours, Turena, Frantziako Erresuma, 1507ko apirilaren 2a) italiar aszeta izan zen. Eliza Katolikoaren santua da. Haren jaieguna apirilaren 2an ospatzen da.

## Bizitza

Ermitau egin zen hamalau urte zituela, eta hemeretzi urte zituenerako anaidi baten zuzendaria zen (Anaia Guztiz Txikiak). Luis XI.ak, sendatuko zuen itxaropenez, Frantziara joateko eskatu zion; erregea hil egin zen, baina Frantzisko Frantzian geratu zen eta Amboisen eta Montils-lez-Tours-en komentuak sortu zituen. 1519an egin zuten santu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015-11-18 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q315640
* Multimedia: Francis of Paola / Q315640
# François-Marie Raoult

François-Marie Raoult (Fournes-en-Weppes, Nord, Frantzia, 1830eko maiatzaren 10a - Grenoble, 1901eko apirilaren 1a) frantses kimikari eta fisikaria izan zen.

## Biografia

Grenobleko unibertsitatean irakasle izan zen. Termodinamikari, eta bereziki disoluzioen kimikari buruz egin zuen ikerketak. Bera da krioskopiaren, ebulioskopioaren eta tonometriaren sortzailea.
1822an disoluzio diluituei buruzko legeak formulatu zituen. Disoluzio baten izozte-puntuaren beherapena edo irakite-puntuaren igoera, disoluzio horretan urtua dagoen gaia osatzen duten molekulen pisuarekin eta disoluzioaren kontzentrazioarekin lotu zituen saio bidez. Horrela, urtuta zeuden gaien molekulen pisua zehaztu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q379506
* Multimedia: François-Marie Raoult / Q379506
# François-Xavier Fabre

François-Xavier Fabre (Montpellier, 1766ko apirilaren 1a - ibidem, 1837ko martxoaren 16a) frantziar margolaria izan zen.
Jacques-Louis Daviden ikaslea izan zen eta Erromako Saria irabazi zuen 1787an. Frantziako Iraultzan Florentzian bizi izan zen eta Florentziako Akademiako kide izan zen, eta irakasle ere izan zen han. Vittorio Alfieri olerkariaren laguna izan zen, eta Florentziako elkartean sartu zuen. Aristokraziako kideen erretratuak egin zituen, baita margolan historikoak ere. Arte-saltzailea ere izan zen.
1814an Frantziara itzuli zen eta 1824an bere jaioterrira. Bere margolan eta liburu bildumak eskaini zizkion hiriari eta horiekin inauguratu zen Fabre Museoa. Karlos X.a erregeak baroi izendatu zuen 1828an.

## Iruditegia

* Edgar Clarke
* Vittorio Alfieri
* Clarke andrea eta bere lau seme-alabak, 1810
* Henry Vassall-Fox, 3rd Baron Holland, 1795
* Elena Petrovna Menchikova (1794)
* Paweł Ksawery Brzostowski (1798)
* Lucien Bonaparte (1808)
* Parisen epaiketa (1808)
* Gizon gaztearen erretratua (1809)
* Florentzia inguruaren ikuspegia
* Datuak: Q726941
* Multimedia: François-Xavier Fabre / Q726941
# François-Noël Babeuf

François-Noël Babeuf, ezagunagoa Gracchus Babeuf izenez, (Saint-Quentin, Pikardia, 1760ko azaroaren 23a- Paris, 1797ko maiatzaren 27a) frantses iraultzailea izan zen, Marx eta Engelsen arabera komunismoaren aitzindaria. Frantziako Iraultzan parte hartze nabarmena izan zuen eta bereziki berdinzaletasunaren alde jardun zuen. Berdintsuen konjurazioan prestatu zuen, iraultza aurrera eraman eta bere ideiak gauzatzeko, baina salaketa baten ondorioz bere planak abina jarri baino lehen atxilotu eta 1797an exekutatu zuten.

## Berdinen manifestua, 1795

≪Betidanik esan izan zaigu azalkeriaz: gizakiak berdinak dira; eta betidanik ezberdintasunik negargarriena gizasemeengan dago. (...) Guk hemendik aurrera berdinak bizi eta hil nahi dugu, halaxe jaio gara eta.
(...) Ez dugu "Gizakiaren Eskubideetan" idatzitako berdintasuna bakarrik nahi; gure artean nahi dugu, gure etxearen teilatupean. Hori lortzeko guztirako prest gaude. (...) Ondasunak banatzea eskatzen dugu (...) Kito jabetza indibiduala; lurra ez dadila inorena izan; haren emariak guztionak izango dira.
Gizakien artean ez dadila beste alderik egon adina eta sexua baino; guztiok dauzkagu behar eta gaitasun berdinak. Denontzat heziketa eta elikadura bera egon dadila. Lur eta aire bera dago denontzat. (...) Frantziako herria (...) aitortu eta aldarrikatu gurekin batera berdinen errepublika.≫
François-Noël Babeuf, "Berdinen manifestua", 1795

## Ikus, gainera

* Frantziako Iraultza
* Sozialismoa
* Datuak: Q189714
* Multimedia: François-Noël Babeuf / Q189714
# François-Régis Bastide

François-Régis Bastide (Biarritz, 1926ko uztailaren 1a - Paris, 1996ko apirilaren 17a) lapurtar eleberrigile, diplomazialari eta irrati-esataria izan zen. Ezkertiarra, François Mitterrandek enbaxadorea Danimarkan izendatu zuen.

## Lanak
### Eleberriak

* Lettre de Bavière, 1947
* La Troisième Personne, 1948
* La Jeune Fille et la mort, 1950
* La Lumière et le fouet, 1951
* Les Adieux,1956
* Flora d'Amsterdam, 1957
* La Vie rêvée, 1962
* La Palmeraie, 1967
* La Fantaisie du voyageur, 1976
* L’Enchanteur et nous, 1981
* L’Homme au désir d’amour lointain, 1994

### Saiakerak

* Saint-Simon par lui-même, 1953
* Suède, 1954
* Zodiaque, secrets et sortilèges, 1964

### Antzezlanak

* Siegfried 78, 1979

### Umeentzako liburuak

* Joachim Quelque Chose, 1959
* Alexis dans la Forêt-Foly, 1970
* Datuak: Q3083655
# François Abeli Muhoya Mutchapa

François Abeli Muhoya Mutchapa (Kindu, 1974ko otsailaren 9a) Kongoko Errepublika Demokratikoko elizgizona da. 2021ean Kinduko apezpiku bihurtu zen.

## Bizitza

1987tik 1991ra Kinduko apaizgaitegi txikian ikasi zuen eta gero teologia-prestaketa ikastaro bat egin zuen Kasongoko elizbarrutian. 1992tik 1995era filosofia ikasi zuen Kasongoko Mgr. Cleire apaizgaitegian eta 1999tik 2000ra teologia Bukavuko San Pio X. apaizgaitegian. 2002ko urtarrilaren 6an apaiztu zen.
2002tik 2003ra, Kinduko Espiritu Santuaren parrokiako bikario izan zen, eta 2022tik 2008ra elizbarrutiko Caritas erakundeko zuzendari eta apaizgaitegi txikiko formatzaile. 2008ko 2009ra Caritas-Développement-Kinduko koordinatzaile izan zen eta 2009tik 2012ra Kinduko elizbarrutiko gai ekonomikoetarako batzordeko kide.
2013-2020 urteetan Erroman ikasi zuen, aldi berean Tivoliko elizbarrutiko Santa Maria eta San Mauro parrokietan lagunduz. Erromako Eliz Unibertsitate Gregorianoan lizentziadun eta doktore tituluak lortu zituen.
2020ko azaroaren 18an, Frantzisko aita santuak Kinduko apezpiku izendatu zuen. 2021eko urtarrilaren 6an apezpiku ordenatu zuten Kinduko Makuta kanpamenduko estadio militarrean. Vous serez mes témoins (euskaraz: «Nire lekuko izango zarete») leloa hautatu zuen.

## Ondorengotza apostolikoa

* Scipione Rebiba kardinala
* Giulio Antonio Santorio kardinala (1566)
* Girolamo Bernerio kardinala (1586)
* Galeazzo Sanvitale artzapezpikua (1604)
* Ludovico Ludovisi kardinala (1621)
* Luigi Caetani kardinala (1622)
* Ulderico Carpegna kardinala (1630)
* Paluzzo Paluzzi Altieri Degli Albertoni kardinala (1666)
* Benedikto XIII.a aita santua (1675)
* Benedikto XIV.a aita santua (1724)
* Enrico Enríquez artzapezpikua (1743)
* Manuel Quintano Bonifaz artzapezpikua (1749)
* Buenaventura Fernández de Córdoba y Spínola kardinala (1761)
* Giuseppe Maria Doria Pamphilj kardinala (1773)
* Pio VIII.a aita santua (1800)
* Pio IX.a aita santua (1827)
* Gustav Adolf von Hohenlohe-Schillingsfürst kardinala (1857)
* Salvatore Magnasco artzapezpikua (1868)
* Gaetano Alimonda kardinala (1877)
* Agostino Richelmy kardinala (1886)
* Giuseppe Castelli apezpikua (1911)
* Gaudenzio Binaschi apezpikua (1930)
* Albino Mensa artzapezpikua (1960)
* Tarcisio Bertone kardinala (1991)
* Ettore Balestrero artzapezpikua (2013)
* François Abeli Muhoya Mutchapa apezpikua

## Erreferentziak

* 1 2 3 (Italieraz) «Nomina del Vescovo di Kindu (Repubblica Democratica del Congo)» The Holy See 2020-11-18 (Noiz kontsultatua: 2023-12-11).
* 1 2 3 (Ingelesez) Atemanke, Jude. «Italy-based Congolese Cleric Appointed Bishop of DR Congo’s Kindu Diocese» Aciafrica 2020-11-18 (Noiz kontsultatua: 2023-12-11).
* 1 2 (Frantsesez) «RDC : Monseigneur François Abeli sacré Evêque du diocèse de Kindu» Radio Moto (Noiz kontsultatua: 2023-12-11).
* ↑ Eg 1:8
* ↑ (Ingelesez) «Bishop François Abeli Muhoya Mutchapa» Catholic Hierarchy (Noiz kontsultatua: 2023-12-12).

## Kanpo estekak

* Datuak: Q102071679